# Cali

### El Vikipedio

Cali /kali/ estas mallongigo de Santiago de Cali, foje esperantigita Kalio, estas la ĉefurbo de la provinco Valo de Kaŭko, en Kolombio. Ĝi havas proksimume 2 milionojn da loĝantoj kaj estas unu el la ĉefaj urboj de la lando, kaj la ĉefa de la okcidenta parto.

- Koordinatoj: 3° 27' N, 76° 31' U Mapo

Kalio troviĝas en la geografia valo de la rivero Kaŭko, kaj proksime de la okcidenta montaro. La vetero estas varma dumtage kaj freŝa (duonvarma) nokte pro la ventoj kiuj malsupreniras el la montaro. La averaĝa temperatuto estas 25°C, (85°F) dum la tuta jaro pro ĝia proksimeco al la ekvadoro. Kalio estas konata kiel "la monda ĉefurbo de saŭco-danco", aŭ "la filio de la ĉielo". La urbo estas konata pro la afableco, gastigemo kaj simpatio de ĝiaj loĝantoj. La kultura agado en al urbo estas rimarkinda. Multaj universitatoj troviĝas en la urbo. Kaj la beleco de la kaliaj virinoj estas jam tradicia.

## [redaktu] Historio

Sebastiano de Belalcazar fondis Kalion la 25-an de julio de 1536. Kalio fondiĝis proksime de la centro de la provinco Valo de Kaŭko kaj oni movis ĝin post unu jaro (1537) kiam la fondinto eksciiĝis pri la proksimeco al la maro. La urbo fariĝis iom post iom centro pri kultivo de sukerkano kaj de la lastaj jaroj de la 20-a jarcento, post la TutAmerikaj Ludoj de 1971, Kalio kreskis enorme.

## [redaktu] Vidindaĵoj

La plej granda parto de la vizitantoj de Kalio iras tien pro la noktaj kluboj. Konata kiel la ĉefurbo de la "saŭco-muziko", Kalio estas urbo kiu la danco de tiu ritmo kreskis ĝis ĝi fariĝis kulturo. En Juanchito (Huanĉito) oni povas danci ĝis mateniĝo (aŭ daŭrigi plu se oni tion deziras), tamen, estas aliaj interesaj vizitindaĵoj:

La Ermito - Preĝejo gotik-stila kiu troviĝas en la centro de la urbo.

La Tertulia - Muzeo pri moderna arto. Ĉe ĝia duonteatro oni ofte prezentas teatraĵojn, rakontistojn, kaj multajn aliajn kulturajn eventojn.

Arkeologia muzeo La Merced - Preĝejo de la kolonia epoko. Nun estas loko dediĉata el montro de arkeologiaj postrestaĵoj de la antaŭkolumbaj kulturoj de la regiono.

Muzeo pri Oro de la Banko de la Respubliko - Elmontras belegajn arkeologiajn objektojn el oro de la praaj indiĝenaj komununoj de la regiono. La muzeo havas publikan bibliotekon kaj muzik-ĉambron.

Monto de la Tri Krucoj - Monto kiun kronas tri enormaj krucoj kiuj memorigas la krucumon. De tiu punto oni vidas mirindan panoramon de la tuta urbo.

Preĝejo de Sankta Antonio - Kolonia preĝejo en la verto de monteto, en la tradicia kvartalo Sankta Antonio, unu el la malmultaj en la urbo kie ankoraŭ estas videbla la kolonia arkitekturo.

Monto de Kristo-Reĝo - Alia observejo iomete pli for de la urbo en kiu oni povas ĝui agrablan temperaturon.

La Kato de la Rivero - Skulptaĵo en bronze de la kalia artisto Hernando Tejada (Ernando Tehada), kiu reprezentas belan kaj enorman katon laŭ la stilo de la artisto.

Statuo de Sebastiano de Belalcazar - Statuo de la fondinto de la urbo kiu signalas okcidenten (maren) kaj kiu estas nepretervizitebla kaj tradicia vidindaĵo de Kalio.

Placo de Kaisedo (Caicedo) - Centra placo de la urbo ornamata de enormaj kaj belaspektaj palmoj. La placo de kaisedo estas ĉirkaŭata de konstruaĵoj de diversaj stiloj. Estas videbla la statuo de Joaquin Caicedo y Cuero, martiro de la sendependeco de Kalio.

Rivero Kalio - La ĉefa el sep riveroj kiuj transiras la urbon. La poeto Eduardo Carranza diris ke Kalio estas "sonĝo transirata de rivero".

La Vikimedia Komunejo havas dosierojn rilatajn al
Cali sub la gloso Cali
Elŝutita el "http://eo.wikipedia.org../../../c/a/l/Cali.html"

Kategorioj: Urboj de Kolombio | 3° N | 76° U

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Deutsch
- English
- Español
- Suomi
- Français
- Magyar
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Српски / Srpski
- Svenska